අයිස්ලන්තයේ ගිනිකඳු පිපිරීම හේතුවෙන් ඇතිවූ තත්ත්වය ශ්‍රී ලංකාවට මේ වනතෙක් බලපා නැතැයි ශ්‍රී ලන්කන් ගුවන් සේවය පවසයි.යුරෝපා රටවලට ඊයේ (24) දින වෙනත් දිනවල පරිදිම ගුවන් යානා පිටත්වීම සහ එම රටවලින් පැමිණීම සිදුවූ බවද පවසන ශ්‍රී ලන්කන් ගුවන් සේවය අයිස්ලන්තයේ ගිනිකඳු පිපිරීම හේතුවෙන් ඇතිවූ දුමාරය සහිත තත්ත්වය පිළිබඳ නිරන්තර අවධානයෙන් පසුවන බවද කියයි.යුරෝපය බලා ගමන් ගන්නා මගින් ගමන් ආරම්භයට පැය හයකට පෙර දුරකථන අංක 1979 ට ඇමතීමෙන් ගමන් විස්තර දැනගත හැකිය.අයිස්ලන්තයේ මේ වන විට ගිනිකඳු කීපයක් පුපුරාගොස් ඇති අතර ඇති වූ දුමාරය හේතුවෙන් ඇතැම් රටවල ගුවන් ගමන් වාර අත්හිටුවා තිබේ..